
1 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1987 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός αποζημίωσης των πληγέντων από τις 
πλημμύρες της 26ης και 27ης Νοεμβρίου 2016 σε 
περιοχές της Περιφερειακής Ενότητας Ζακύνθου. 

2 Τροποποίηση της 98535/18-12-2014 (Β 3578) 
κοινής απόφασης του Αναπληρωτή Υπουργού 
Οικονομικών και του Υπουργού Δικαιοσύνης, 
Διαφάνειας και Ανθρωπίνων Δικαιωμάτων «Απο¬ 
ζημίωση των προσώπων που προσφέρουν υπη¬ 
ρεσίες στο πλαίσιο του συστήματος παροχής νο¬ 
μικής βοήθειας και της διαδικασίας εκκαθάρισης 
και των δικαιολογητικών που απαιτούνται για την 
αποζημίωση των δικηγόρων υπηρεσίας και δικα¬ 
στικών επιμελητών που παρέχουν υπηρεσίες στο 
πλαίσιο της νομικής βοήθειας» 

3 Πιλοτική εφαρμογή Ενεργητικών Πολιτικών Απα¬ 
σχόλησης σε ανοιχτό πλαίσιο στο ΚΠΑ2 Ελευσίνας. 


ΑΠΟΦΑΣΕΙΣ 

Αριθμ. Α.Π.ΔΧΠ 00013 88 ΕΞ 2018/Χ.Π. 1172 (1) 

Καθορισμός αποζημίωσης των πληγέντων από 
τις πλημμύρες της 26ης και 27ης Νοεμβρίου 
2016 σε περιοχές της Περιφερειακής Ενότητας 
Ζακύνθου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΟΙΚΟΝΟΜΙΚΩΝ - 
ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1 .Τις διατάξειςτου άρθρου 36 και ιδίωςτης παρ. 2 του 
ν. 2459/97 (Α' 17) «Κατάργηση φορολογικών απαλλαγών 
και άλλες διατάξεις». 

2. Τις διατάξεις του άρθρου 10 του ν. 2576/1998 (Α' 25) 
«Βελτίωση των διαδικασιών για την ανάθεση της κατασκευ¬ 
ής των δημοσίων έργων και άλλες διατάξεις», όπως τροπο¬ 
ποιήθηκε με τις διατάξεις του άρθρου 84 του ν. 4313/14 
(Α' 261) «Ρυθμίσεις θεμάτων Μεταφορών, Τηλεπικοινωνιών 
και Δημοσίων Έργων και άλλες διατάξεις» και ισχύει. 


3. Τις διατάξεις των άρθρων 20,23,77,78,79 και 80 του 
ν. 4270/2014 (Α' 143) «Αρχές δημοσιονομικής διαχείρισης 
και εποπτείας (ενσωμάτωση της Οδηγίας 2011/85/ΕΕ)- 
δημόσιο λογιστικό και άλλες διατάξεις», όπως τροποποι¬ 
ήθηκε με το ν. 4337/2015 (Α’ 129) και ισχύει. 

4. Τις διατάξεις των άρθρων 41 παρ. 1 και 5,47 παρ. 3, 
και 90 του άρθρου πρώτου του π.δ. 63/2005 (Α' 98) «Κω¬ 
δικοποίηση της νομοθεσίας για την Κυβέρνηση και τα 
κυβερνητικά όργανα». 

5. α) Τις διατάξεις των άρθρων 2, 3 και 5 του 
π.δ. 70/2015 (Α' 114) «Ανασύσταση και μετονομασία 
Υπουργείων, μεταφορά της Γενικής Γραμματείας Βιομη¬ 
χανίας». 

β) Τις διατάξεις των άρθρων 2 και 4 του π.δ. 123/2016 
(Α' 208) «Ανασύσταση και μετονομασία του Υπουργείου 
Διοικητικής Μεταρρύθμισης και Ηλεκτρονικής Διακυ¬ 
βέρνησης, ανασύσταση του Υπουργείου Τουρισμού, 
σύσταση Υπουργείου Μεταναστευτικής Πολιτικής και 
Υπουργείου Ψηφιακής Πολιτικής, Τηλεπικοινωνιών και 
Ενημέρωσης, μετονομασία Υπουργείων Εσωτερικών και 
Διοικητικής Ανασυγκρότησης, Οικονομίας, Ανάπτυξης 
καιΤουρισμού και Υποδομών, Μεταφορών και Δικτύων». 

γ) Το π.δ. 73/2015 (Α' 116) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

δ) Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

ε) Τις διατάξεις του άρθρου 8 του π.δ. 113/2010 (Α' 194) 
«Ανάληψη υποχρεώσεων από τους Διατάκτες». 

στ) Το π.δ. 22/2018 (Α' 37) «Διορισμός Υπουργών, Ανα¬ 
πληρωτών Υπουργών και Υφυπουργών». 

6. Την υπ' αριθ. Υ197/16-11-2016 (3722/ΒΥ17-11 -2016) 
Απόφαση του Πρωθυπουργού «Ανάθεση αρμοδιοτή¬ 
των στον Αναπληρωτή Υπουργό Οικονομίας και Ανά¬ 
πτυξης, Αλέξανδρο Χαρίτση», όπως τροποποιήθηκε με 
τις υπ' αριθ. Υ226/27-12-2016 (4233/Β728-12-2016) και 
Υ12/14-03-2018 (978/Β719-03-2018) αποφάσεις του 
Πρωθυπουργού. 

7. Το π.δ. 142/2017 (Α’ 181) «Οργανισμός Υπουργείου 
Οικονομικών». 

8. Το π.δ. 147/2017 (Α’ 192) «Οργανισμός του Υπουρ¬ 
γείου Οικονομίας και Ανάπτυξης». 

9. Το π.δ. 123/2017 (Α’ 151) «Οργανισμός του Υπουρ¬ 
γείου Υποδομών και Μεταφορών». 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 987/01.06.2018 


10. Τις διατάξεις του άρθρου 17, παρ. 2, του 
ν. 4038/2012 (Α' 14) «Επείγουσες ρυθμίσεις που αφορούν 
την εφαρμογή του μεσοπρόθεσμου πλαισίου δημοσιο¬ 
νομικής στρατηγικής 2012-2015». 

11. Την υπ' αριθ. 20725/Β.979/10-05-2011 (1207/Β7 
14-06-2011) απόφαση του Υπουργού Οικονομικών 
«Καθορισμός διαδικασιών για την εφαρμογή των δια¬ 
τάξεων του άρθρου 36 του Νόμου 2459/1997», όπως 
τροποποιήθηκε μετην υπ' αριθ. Γ.Δ.Ο.Π. 0000811ΕΞ2017/ 
24-05-2017 (1927/Β72-6-2017) απόφαση του Υπουργού 
Οικονομικών. 

12. Την υπ' αριθ. 854/4-12-2014 απόφαση του Υφυ¬ 
πουργού Ανάπτυξης και Ανταγωνιστικότητας «Ορισμός 
αρμοδιοτήτων της Γενικής Γραμματείας Βιομηχανίας για 
την υλοποίηση της Τεχνικής Υποστήριξης Εφαρμογής 
και του άρθρου 36 του ν. 2459/1997». 

13. α) Την παράγραφο 2β του αρ. 107 της Συνθήκης 
για τη λειτουργία της Ευρωπαϊκής Ένωσης (επίσημη 
Εφημερίδα της Ευρωπαϊκής Ένωσης Έ326/26-10-2012) 
σύμφωνα με την οποία «Συμβιβάζονται με την εσωτερι¬ 
κή αγορά οι ενισχύσεις για την επανόρθωση ζημιών που 
προκαλούνται από θεομηνίες ή άλλα έκτακτα γεγονότα». 

β) Τον Κανονισμό της ΕΕ αριθ. 651/2014 της Επιτρο¬ 
πής της 17ης Ιουνίου 2014 για την κήρυξη ορισμένων 
κατηγοριών ενισχύσεων ως συμβατών με την εσωτερι¬ 
κή αγορά, κατ' εφαρμογή των άρθρων 107 και 108 της 
Συνθήκης για τη λειτουργία της Ευρωπαϊκής Ένωσης (και 
ιδίως το άρθρο 50). 

γ) Τον ορισμό της «Επιχείρησης» σύμφωνα με το άρ¬ 
θρο 1 του Παραρτήματος I του Κανονισμού 651/2014. 

14. Την αριθ. οικ. 3648/387/30-3-2012 (985/Β730-03-2012) 
Απόφαση του Αναπληρωτή Υπουργού Ανάπτυξης, Ανταγω¬ 
νιστικότητας και Ναυτιλίας «Εκχώρηση αρμοδιοτήτων για 
το έργο «Επιχορήγηση επιχειρήσεων που έχουν πληγεί από 
πλημμύρες και λοιπές θεομηνίες εκτός σεισμών» άρθρο 36 
του ν. 2459 (ΦΕΚ 17/Α/18-2-1997)». 

15. Την υπ’ αριθ. ΔΑΕΦΚ/452/Α325/09-06-2017 
(2740/Β704-08-2017) κοινή υπουργική απόφαση των 
Υπουργών Εσωτερικών -Οικονομίας και Ανάπτυξης - Οι¬ 
κονομικών - Υποδομών και Μεταφορών, με την οποία 
οριοθετούνται μεταξύ άλλων και περιοχές της Περιφε¬ 
ρειακής Ενότητας Ζακύνθου, της Περιφέρειας Ιονίων 
Νήσων, που επλήγησαν από την πλημμύρα στις 26 και 
27 Νοεμβρίου 2016. 

16. Την υπ' αριθ. 938/ΑΖ11/15-4-1998 εγκύκλιο του 
Υπουργείου Περιβάλλοντος, Χωροταξίας και Δημ. Έρ¬ 
γων «Αποκατάσταση ζημιών κτιρίων που επλήγησαν από 
πλημμύρες, πυρκαγιές και κατολισθήσεις». 

17. Το υπ' αριθ. πρωτ. 12977/2424/13-03-2018 έγγρα¬ 
φο της Διεύθυνσης Ανάπτυξης ΠΕ Ζακύνθου, της Περι¬ 
φέρειας Ιονίων Νήσων. 

18. Την ανάγκη υποστήριξης των επιχειρήσεων που εί¬ 
ναι εγκατεστημένες και λειτουργούν σε περιοχέςτης Πε¬ 
ριφερειακής Ενότητας Ζακύνθου, που υπέστησαν ζημιές 
από την πλημμύρα της 26ης και 27ης Νοεμβρίου 2016. 

19. Το γεγονός ότι, από τις διατάξεις της παρούσας, 
προκαλείται δαπάνη ύψους 453.000,00 ευρώ περίπου, 
σε βάρος του Προϋπολογισμού Δημοσίων Επενδύσεων 
του Υπουργείου Οικονομίας και Ανάπτυξης (ΣΑΕ 027/0- 


ΚΩΔ. ΕΡΓΟΥ ΠΔΕ 2012ΣΕ02700000-Τομέας Βιομηχανίας- 
Βιοτεχνίας). Η ανωτέρω δαπάνη εμπίπτει στις διατάξεις 
του Κανονισμού της ΕΕ αριθ. 651/2014 της Επιτροπής 
της 17ης Ιουνίου 2014, αποφασίζουμε: 

Άρθρο μόνο 

1. Παρέχεται επιχορήγηση για την αντιμετώπιση των 
ζημιών που προκλήθηκαν από την πλημμύρα της 26ης 
και 27ης Νοεμβρίου 2016 σε περιοχές της Περιφερειακής 
Ενότητας Ζακύνθου, οι οποίες έχουν οριοθετηθεί με την 
υπ' αριθ. ΔΑΕΦΚ/452/Α325/09-06-2017 κοινή υπουργική 
απόφαση των Υπουργών Εσωτερικών -Οικονομίας και 
Ανάπτυξης - Οικονομικών -Υποδομών και Μεταφορών, 
σε βιομηχανικές και βιοτεχνικές μονάδες, εμπορικά κα¬ 
ταστήματα, άλλες επιχειρήσεις και μη κερδοσκοπικού 
χαρακτήρα φορείς, όπως αυτές ορίζονται στο άρθρο 
36 του ν. 2459/1997. 

2. Η επιχορήγηση παρέχεται για την αντιμετώπιση 
ζημιών των επιχειρήσεων οι οποίες έχουν καταγραφεί 
από την αρμόδια Επιτροπή εντοπισμού, καταγραφής και 
αποτίμησης ζημιών της Περιφέρειας και αφορούν σε κτι- 
ριακές εγκαταστάσεις, μηχανολογικό εξοπλισμό, πρώτες 
ύλες, εμπορεύματα και φορτηγά αυτοκίνητα δημόσιας 
και ιδιωτικής χρήσης, τα οποία κατεγράφησαν από την 
αρμόδια Επιτροπή ως ολοσχερώς κατεστραμμένα από 
τις πλημμύρες. 

3. Η επιχορήγηση συνίσταται σε δωρεάν χρηματική 
ενίσχυση του Δημοσίου και είναι ίση με το 30% του συ¬ 
νόλου της κατά περίπτωση εκτιμηθείσας ζημίας, από την 
αρμόδια Επιτροπή εντοπισμού, καταγραφής και αποτί¬ 
μησης ζημιών της Περιφέρειας. Οι χρηματικές ενισχύσεις 
χορηγούνται βάσει του Κανονισμού 651/2014, εφόσον 
πληρούνται όλες οι προβλεπόμενες προϋποθέσεις. 

4. Η επιχορήγηση πρέπει να χορηγείται εντός τεσσά¬ 
ρων (4) ετών από την εκδήλωση του γεγονότος, σύμ¬ 
φωνα με το άρθρο 50 παρ. 3 του Κανονισμού 651 /2014. 

5. Σε περίπτωση που η δικαιούχος ενιαία επιχείρηση 
λάβει συνολική επιχορήγηση άνω των ορίων που τίθε¬ 
νται στο άρθρο 9 του Κανονισμού 651/2014, η αρμόδια 
Υπηρεσία δημοσιεύει, όπωςπροβλέπεται στην υποπαρ. 
Β11 του ν. 4152/2013, τις πληροφορίες που αναφέρονται 
στο Παράρτημα III του εν λόγω Κανονισμού, σε εμπερι¬ 
στατωμένο δικτυακό τόπο της Ευρωπαϊκής Επιτροπής 
για τις κρατικές ενισχύσεις, για λόγους διαφάνειας, το 
αργότερο εντός έξι μηνών από την ημερομηνία έγκρισης 
χορήγησης της Στεγαστικής Συνδρομής. 

6. Η επιχορήγηση καταβάλλεται στους δικαιούχους 
από την Γενική Διεύθυνση Οικονομικών Υπηρεσιών 
του Υπουργείου Οικονομίας και Ανάπτυξης, μετά από 
προσκόμιση των κάτωθι εγγράφων στην Διεύθυνση 
Βιομηχανικής Πολιτικής της Γενικής Γραμματείας Βιο¬ 
μηχανίας του Υπουργείου Οικονομίας και Ανάπτυξης, η 
οποία καθορίζει με σχετικό έγγραφο της προς την Πε¬ 
ριφερειακή Ενότητα το χρόνο έναρξης συλλογής των 
δικαιολογητικών: 

α) Βεβαίωση της αρμόδιας Περιφέρειας στην οποία 
αναγράφεται η επωνυμία, το ΑΦΜ της επιχείρησης, η 
ζημία που υπέστη αναλυτικά ανά κατηγορία και συνολι¬ 
κά, καθώς και αναφορά περί εγκατάστασης και άσκησης 




Τεύχος Β' 1987/01.06.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

νόμιμης δραστηριότητας της επιχείρησης εντός της ζώ¬ 
νης οριοθέτησης, δηλ. Δήμο και Δημοτικό Διαμέρισμα. 

β) Πρακτικό εκτίμησης ζημιών, υπογεγραμμένο από 
την αρμόδια Επιτροπή καταγραφής και εκτίμησης ζη¬ 
μιών. 

γ) Βεβαίωση της Διεύθυνσης Αποκατάστασης Επιπτώ¬ 
σεων Φυσικών Καταστροφών της Γενικής Γραμματείας 
Υποδομών του Υπουργείου Υποδομών και Μεταφορών, 
με την οποία βεβαιώνεται ότι δεν έχει εγκριθεί δωρεάν 
κρατική αρωγή για τις ίδιες ζημιές κτισμάτων με βάση 
το άρθρο 10του ν. 2576/1998, όπως τροποποιήθηκε με 
το άρθρο 84 του ν. 4313/2014 και ισχύει, ούτε εκκρεμεί 
σε αυτήν σχετική αίτηση. 

δ) Υπεύθυνη Δήλωση ότι ο δικαιούχος δεν αποζημι¬ 
ώνεται από άλλον φορέα για τις ζημιές της παρ. 2 του 
παρόντος άρθρου. Ζημιές οι οποίες καλύπτονται από 
ασφαλιστήριο συμβόλαιο, αποζημιώνονται μόνο κατά 
το μέρος που υπερβαίνουν το ποσό που εισπράχθηκε 
από την ασφαλιστική εταιρεία, το άθροισμα των οποίων 
(ασφαλιστηρίου συμβολαίου και επιχορήγησης), δεν θα 
πρέπει να υπερβαίνει το 100% της εκτιμηθείσας ζημίας. 

ε) Βεβαίωση της ασφαλιστικής εταιρίας στην οποία 
εμφανίζεται το συνολικό ύψος αποζημίωσης που έλαβε 
ή πρόκειται να λάβει ο δικαιούχος ή άλλως Υπεύθυνη 
Δήλωση του δικαιούχου περί μη ύπαρξης ασφαλιστικού 
συμβολαίου με βεβαιωμένο το γνήσιο της υπογραφής. 

στ) Πιστοποιητικό πρωτοδικείου, των τελευταίων 30 
ημερών, περί μη πτώχευσης, 
ζ) Γενικό Πιστοποιητικό από το Γ.Ε.Μ.Η. 
η) Πιστοποιητικό ισχύουσαςεκπροσώπησηςτης εται¬ 
ρείας από το Γ.Ε.Μ.Η. 

θ) Λοιπά δικαιολογητικά εκταμίευσης όπως προβλέ- 
πονται στο άρθρο 3 παρ. 3 περ. θ της υπ' αριθ. 20725/ 
Β.979/10-05-2011 υπουργικής απόφασης, όπως ισχύει, 
και εξειδικεύονται από την Δ/νση Βιομηχανικής Πολιτι¬ 
κής της Γενικής Γραμματείας Βιομηχανίας του Υπουρ¬ 
γείου Οικονομίας και Ανάπτυξης, η οποία τηρεί όλα τα 
ανωτέρω δικαιολογητικά για δέκα έτη από την ημερο¬ 
μηνία καταβολής της επιχορήγησης. 

7. Η βεβαίωση περί του ύψους των ζημιών παρέχεται 
από την αρμόδια Υπηρεσία της Περιφέρειας με βάση 
τις ζημιές που κατέγραψαν οι αρμόδιες πρωτοβάθμιες ή 
δευτεροβάθμιες επιτροπές. Από το ύψος της εκτιμηθεί- 
σας ζημίας αφαιρείται τυχόν ασφαλιστική αποζημίωση 
που έλαβε ή πρόκειται να λάβει ο δικαιούχος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μάίόυ2018 

Οι Υπουργοί 

Αναπληρωτής Υπουργός 

Οικονομίας και Ανάπτυξης Οικονομικών 

ΑΛΕΞΑΝΔΡΟΣ ΧΑΡΙΤΣΗΣ ΕΥΚΛΕΙΔΗΣ ΤΣΑΚΑΛΩΤΟΣ 

Υποδομών και Μεταφορών 

ΧΡΗΣΤΟΣ ΣΠΙΡΤΖΗΣ 


Αριθμ. 3053 _ (2) 

Τροποποίηση της 98535/18-12-2014 (Β 3578) 
κοινής απόφασης του Αναπληρωτή Υπουργού 
Οικονομικών και του Υπουργού Δικαιοσύνης, Δι¬ 
αφάνειας και Ανθρωπίνων Δικαιωμάτων «Απο¬ 
ζημίωση των προσώπων που προσφέρουν υπη¬ 
ρεσίες στο πλαίσιο του συστήματος παροχής 
νομικής βοήθειας και της διαδικασίας εκκαθά¬ 
ρισης και των δικαιολογητικών που απαιτούνται 
για την αποζημίωση των δικηγόρων υπηρεσίας 
και δικαστικών επιμελητών που παρέχουν υπη¬ 
ρεσίες στο πλαίσιο της νομικής βοήθειας» 

ΟΙ ΥΠΟΥΡΓΟΙ ΔΙΚΑΙΟΣΥΝΗΣ, 

ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ 
ΔΙΚΑΙΩΜΑΤΩΝ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 2 του ν.δ. 1017/1971 (Α' 209) «Περί 
συστάσεως Ταμείου Χρηματοδοτήσεως Δικαστικών 
Κτιρίων», όπως ισχύει, 

β) του ν. 3226/2004 (Α' 24) «Παροχή νομικής βοήθει¬ 
ας σε πολίτες χαμηλού εισοδήματος», όπως ισχύει, και 
ειδικότερα του άρθρου 14, 

γ) του άρθρου 58 του ν. 4194/2013 (Α' 208) «Κώδικας 
Δικηγόρων», όπως ισχύει, 

δ) του άρθρου 22 του ν. 4509/2017 (Α 201) «Μέτρα θε¬ 
ραπείας ατόμων που απαλλάσσονται από την ποινή λόγω 
ψυχικής ή διανοητικής διαταραχής και άλλες διατάξεις», 

ε) του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα», ο οποίος κυ¬ 
ρώθηκε με το άρθρο πρώτο του π.δ. 63/2005 (Α' 98), 

στ) του π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών», 

2. Τη με αριθμό 100692/8-7-2009 (Β' 1487) κοινή από¬ 
φαση των Υπουργών Οικονομίας και Οικονομικών και 
Δικαιοσύνης «Καθορισμός δικαιωμάτων Συμβολαιογρά¬ 
φων», όπως ισχύει, 

3. Τη με αριθμό 29/8-10-2015 (Β' 2168) απόφαση του 
Πρωθυπουργού «Ανάθεση αρμοδιοτήτων στον Αναπλη¬ 
ρωτή Υπουργό Οικονομικών Γεώργιο Χουλιαράκη», 

4. Τη με αριθμό ΔΥ/26-3-2018 εισήγηση ΓΔΟΥ (προϊ¬ 
σταμένου της Γενικής Διεύθυνσης Οικονομικών Υπηρε¬ 
σιών, Διοικητικής Υποστήριξης και Ηλεκτρονικής Διακυ¬ 
βέρνησης του Υπουργείου Δικαιοσύνης, Διαφάνειας και 
Ανθρωπίνων Δικαιωμάτων), 

5. Το γεγονός ότι από την απόφαση δεν προκαλείται 
πρόσθετη δαπάνη σε βάρος του προϋπολογισμού του 
ΤΑ.Χ.ΔΙ.Κ., όπως προκύπτει και από την 26-3-2018 οι¬ 
κονομική έκθεση της Γενικής Διεύθυνσης Οικονομικών 
Υπηρεσιών, Διοικητικής Υποστήριξης και Ηλεκτρονικής 
Διακυβέρνησης του Υπουργείου Δικαιοσύνης, Διαφάνει¬ 
ας και Ανθρωπίνων Δικαιωμάτων, αποφασίζουμε: 

Τροποποιούμε τη με αριθμό 98535/18-12-2014 (Β' 3578) 
κοινή υπουργική απόφαση, ως ακολούθως: 

1. Το α’ εδάφιο του άρθρου Β.2. αντικαθίσταται ως 
ακολούθως: 

«Οι δικηγόροι και οι συμβολαιογράφοι που παρέχουν 
νομική βοήθεια σε αστικές ή διοικητικές υποθέσεις:» 






21664 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 987/01.06.2018 


2. Η περίπτωση 4 του άρθρου Β.2. αντικαθίσταται ως 
ακολούθως: 

«4. Επικυρωμένα αντίγραφα των πάσης φύσεως απαι- 
τούμενων εγγράφων ή δικογράφων (όπως προτάσεις, 
σημειώματα, αιτήσεις ανακοπής πληρωμής, αποδεικτικά 
κατάθεσης στο ληξιαρχείο για τα συναινετικά διαζύγια 
κ.λπ.) που αναφέρονται στη συγκεκριμένη υπόθεση και 
για τη σύνταξη ή κατάθεσή τους σε δικαστήριο προβλέ- 
πεται αμοιβή, σύμφωνα με τις ισχύουσες διατάξεις.» 

3. Από την περίπτωση 5 του άρθρου Β.2. απαλείφεται 
η φράση «Απόδειξη ή». 

4. Η περίπτωση 6 του άρθρου Β.2. αντικαθίσταται ως 
ακολούθως: 

«6. Υπεύθυνη δήλωση γνωστοποίησης του τραπεζικού 
λογαριασμού του δικαιούχου σε μορφή ΙΒΑΝ, που θα 
συνοδεύεται από αντίγραφο της πρώτης σελίδας του 
βιβλιαρίου της Τράπεζας στην οποία τηρείται ο λογα¬ 
ριασμός ή από βεβαίωση τηςΤραπέζης αυτής όταν δεν 
εκδίδεται βιβλιάριο.» 

5. Στην περίπτωση 7 του άρθρου Β.2. προστίθεται στο 
τέλος της πρότασης η φράση «μόνο για τους δικηγό¬ 
ρους». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μάί'ου 2018 

Οι Υπουργοί 

Δικαιοσύνης, Διαφάνειας 

και Ανθρωπίνων Αναπληρωτής Υπουργός 

Δικαιωμάτων Οικονομικών 

ΣΤΑΥΡΟΣ ΚΟΝΤΟΝΗΣ ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. απόφ. Δ.Σ. 1659 /29.05.2018 (3) 

Πιλοτική εφαρμογή Ενεργητικών Πολιτικών Απα¬ 
σχόλησης σε ανοιχτό πλαίσιο στο ΚΠΑ2 Ελευσί¬ 
νας. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

I) Τις διατάξεις: 

α. του άρθρου 25 του ν. 4144/2013 (ΦΕΚ Α' 88) που 
τροποποίησε το άρθρο 2 του ν. 2956/2001 (ΦΕΚ Α' 258), 
β. του άρθρου 29 του ν. 1262/1982 (ΦΕΚ Α' 70), όπως 
τροποποιήθηκε και ισχύει, 
γ. του άρθρου 1 του ν. 2434/1996, 
δ.την υπουργική απόφαση 191300 (ΦΕΚ576/Β/16.07.1996), 
ε.του άρθρου 26,του ν. 2434/1996 (ΦΕΚ 188/Α720.08.1996), 
ζ. του άρθρου 2, της υπουργικής απόφασης 40109 
(ΦΕΚ 831 /Β712.08.1998), 

η. του άρθρου 8, του ν. 1836, (ΦΕΚ 79/Α714.03.1989), 
θ. του άρθρου 20, ν. 2639, (ΦΕΚ 205/Α702.09.1998), 
ι. του άρθρου 73, ν. 3996, ΦΕΚ 170/Α705.08.2011, 

II) Τη με αριθμό 272/20/29-05-2018 απόφαση της Επι¬ 
τροπής του ΕΛΕΚΠ. 


III) Τη γνώμη των μελών του. 

IV) Για το εν λόγω πρόγραμμα εκδόθηκε η με αριθμό 
30016/829/31-05-2018 έγκριση ανάληψης πολυετούς 
υποχρέωσης της Γενικής Δ/νσης Υποστήριξης του Ορ¬ 
γανισμού Απασχόλησης Εργατικού Δυναμικού (Ο.Α.Ε.Δ.) 
με (ΑΔΑ:Ω96Ω465Θ1 Ω-ΝΕΧ), αποφασίζει: 

Την αποδοχή της με αριθμό 272/20/29-05-2018 διατύ¬ 
πωσης γνώμης της Επιτροπής Διαχείρισης του ΕΛΕΚΠ για 
την κατάρτιση του προγράμματος «Πιλοτική εφαρμογή 
Ενεργητικών Πολιτικών Απασχόλησης σε ανοιχτό πλαί¬ 
σιο στο ΚΠΑ2 Ελευσίνας» ως εξής: 

Άρθρο 1 

Σκοπός και σύντομη περιγραφή 
του προγράμματος 

Ένα σημαντικό πρόβλημα που αντιμετωπίζει ακόμη η 
χώρα μας, δέκα χρόνια μετά την έναρξη της οικονομικής 
κρίσης το 2008, είναι το πολύ υψηλό ποσοστό ανεργί¬ 
ας. Οι μεγάλες ηλικίες δεν έχουν υψηλότερο ποσοστό 
ανεργίας απ' ότι οι μικρότερες. Ομως οι ηλικιωμένοι δια¬ 
τρέχουν το μεγαλύτερο κίνδυνο μακροχρόνιας και πολύ 
μακροχρόνιας ανεργίας, ενώ εμφανίζουν επίσης υψηλή 
ροπή αδρανοποίησης λόγω αποθάρρυνσης, εφόσον δύ¬ 
σκολα οι επιχειρήσεις προσλαμβάνουν ηλικιωμένους 
εργαζόμενους με πλήρη δικαιώματα. Κατά συνέπεια, εί¬ 
ναι σκόπιμος ο σχεδιασμός κατάλληλων παρεμβάσεων 
που λαμβάνουν υπόψη τις δυσκολίες επανένταξης και 
τις ανάγκες των ανέργων αυτών των ηλικιών. 

Ομάδα-στόχος του παρόντος προγράμματος είναι 
άνεργοι ηλικίας 45 ετών και άνω, εγγεγραμμένοι στο 
μητρώο ανέργων του ΚΠΑ2 Ελευσίνας του ΟΑΕΔ επί 
τουλάχιστον 6 μήνες και κάτοικοι των Δήμων Ελευσίνας, 
Ασπροπύργου και Μάνδρας βάσει των καταχωρημένων 
στοιχείων επικοινωνίας τους στο μητρώο του Οργανι¬ 
σμού. Οι εν λόγω άνεργοι θα προσκληθούν με θιγιβΝ, 
τηλεφωνική επικοινωνία και κάθε άλλο πρόσφορο μέσο, 
για να συμμετάσχουν στο πιλοτικό πρόγραμμα. 

Ο σκοπός του παρόντος πιλοτικού προγράμματος είναι 
να παρέχει άμεση πρόσβαση στην απασχόληση ή να 
βελτιώσει τις ευκαιρίες ένταξης των ανέργων της ομάδας 
στόχου, υλοποιώντας ενεργητικές πολιτικές απασχόλη¬ 
σης σε ανοιχτό πλαίσιο. 

Συγκεκριμένα το πρόγραμμα, πέραν των συμβου¬ 
λευτικών υπηρεσιών που θα παρέχουν οι εργασιακοί 
σύμβουλοι, θα θέσει στη διάθεση των ανέργων της 
ομάδας-στόχου τέσσερις δράσεις που θα ξεκινήσουν 
ταυτόχρονα, θα παραμείνουν ανοιχτές καθ' όλη τη δι¬ 
άρκεια του προγράμματος και στις οποίες οι άνεργοι θα 
παραπέμπονται από τους εργασιακούς συμβούλους του 
ΚΠ Α2 Ελευσίνας ανάλογα με τις διαγνωσθείσες ανάγκες 
τους και το Ατομικό Σχέδιο Δράσης τους. Οι δράσεις αυ¬ 
τές είναι οι κάτωθι: 

α) Επιχορήγηση επιχειρήσεων για την πρόσληψη ανέρ¬ 
γων σε νέες θέσεις εργασίας 

β) Προώθηση στην αυτοαπασχόληση μέσω της οικο¬ 
νομικής ενίσχυσης επιχειρηματικών πρωτοβουλιών 

γ) Επαγγελματική κατάρτιση 

δ) Κοινωφελής εργασία σε δήμους και δημόσιους 
φορείς (Δράση που δεν περιλαμβάνεται στην παρούσα 

απόφαση και εξειδικεύεται με κοινή υπουργική απόφα¬ 
ση) 

Για την υπόδειξη-παραπομπή των ανέργων της ομά- 
δας-στόχου στις δράσεις θα αξιοποιηθούν: 

α) η νέα μέθοδος ανάλυσης χαρακτηριστικών 
(ρΓοίίΙίης) των αναζητούντων εργασία, που υιοθέτησε 
πρόσφατα ο ΟΑΕΔ, προκειμένου να προσδιορίσει την 
απόσταση κάθε ανέργου από την απασχόληση και το 
είδος των δυσκολιών εργασιακής του ένταξης, β) την 
εξατομικευμένη προσέγγιση του ανέργου από τον ερ¬ 
γασιακό σύμβουλο και τη μεταξύ τους συμφωνία για 
τις ενέργειες που χρειάζεται να κάνει ο άνεργος για να 
επιτύχει την εργασιακή του ένταξη. 

Συστατικό στοιχείο του προγράμματος είναι η συνερ¬ 
γασία και η συμμετοχή των τοπικών κοινωνικών εταίρων 
που αφορά σε θέματα: 

- πληροφόρηση για τα χαρακτηριστικά της τοπικής 
αγοράς εργασίας, πέραν της επεξεργασίας που θα γίνει 
μέσω των διαθέσιμων στοιχείων των πληροφοριακών 
Συστημάτων ΟΑΕΔ και ΕΡΓΑΝΗ, του Μηχανισμού Διά¬ 
γνωσης Αναγκών της Αγοράς Εργασίας του ΕΙΕΑΔ και 
μελετών-ερευνών, 

- προσέγγιση των επιχειρήσεων για την προσφορά 
κενών θέσεων και επιδοτούμενων θέσεων εργασίας, 

- προσδιορισμός των ειδικοτήτων σε ζήτηση σε τοπικό 
επίπεδο, επιλογή των αντικειμένων, 

κατάρτισης και προσφορά θέσεων πρακτικής άσκησης 
από τις επιχειρήσεις. 

Άρθρο 2 
Ρόλος του ΟΑΕΔ 

Σύμφωνα με: 

1) με το άρθρο 25 του ν. 4144/2013 (ΦΕΚ Α' 88) που 
τροποποίησε το άρθρο 2 του ν. 2956/2001 (ΦΕΚ Α' 258) 
"Ο Ο.Α.Ε.Δ. έχει σκοπό την εφαρμογή της κυβερνητικής 
πολιτικής για την απασχόληση και την καταπολέμηση 
της ανεργίας, την ενίσχυση και διευκόλυνση της ένταξης 
του ανθρώπινου δυναμικού της χώρας στην αγορά εργα¬ 
σίας .... την προώθηση της επαγγελματικής εκπαίδευσης 
και κατάρτισης και τη σύνδεση της με την απασχόληση 
και μεριμνά ιδίως .... για τη δημιουργία και διατήρηση 
θέσεων εργασίας με την παροχή οικονομικών ενισχύ¬ 
σεων προς τους εργοδότες", 

2) με το άρθρο 29 του ν. 1262/1982 (ΦΕΚ Α' 70) όπως 
τροποποιήθηκε και ισχύει σύμφωνα με το οποίο, «ο Ορ¬ 
γανισμός Απασχόλησης Εργατικού Δυναμικού (ΟΑΕΔ), 
υλοποιεί προγράμματα επιχορήγησης επιχειρηματικών 
πρωτοβουλιών απασχόλησης» «Για το σκοπό της κατα¬ 
πολέμησης της ανεργίας, με τη δημιουργία νέων θέσεων 
εργασίας, είναι δυνατό να επιχορηγούνται από τον Ορ¬ 
γανισμό Απασχολήσεως Εργατικού Δυναμικού (ΟΑΕΔ) 
επιχειρήσεις και γενικά εργοδότες, βάσει προγραμμάτων 
απασχόλησης και αυταπασχόλησης, που καταρτίζονται 
με αποφάσεις του Υπουργού Εργασίας μετά από τη γνώ¬ 
μη του Δ.Σ. του Ο.Α.Ε.Δ.» και 

3) το άρθρο 1 του ν. 2434/1996 σύμφωνα με το οποίο: 
Με απόφαση του Δ.Σ. κατόπιν γνωμοδότης της επιτρο¬ 
πής διαχείρισης (παρ. 9 του άρθρου 34 του ν. 4144) 
εξειδικεύονται τα προγράμματα .... ειδικότερα εκείνα 


που αφορούν δράσεις για την απασχόληση, την επαγ¬ 
γελματική κατάρτιση ή την ενίσχυση των ανέργων, που 
διενεργούνται με προγράμματα ίδιου περιεχομένου που 
πραγματοποιεί ο ΟΑΕΔ. 

4) την υπουργική απόφαση 191300, (ΦΕΚ 576/Β/ 
16.07.1996), Καθορισμός κριτηρίων επιλογής ωρομί¬ 
σθιου εκπαιδευτικού προσωπικού του ΟΑΕΔ. 

5) το άρθρο 26, του ν. 2434/1996, (ΦΕΚ 188/Α7 
20.08.1996): μέτρα πολιτικής για την απασχόληση και 
την επαγγελματική εκπαίδευση και κατάρτιση και άλλες 
διατάξεις, 

6) το άρθρο 2, της υπουργικής απόφασης 40109, 
(ΦΕΚ 831 /Β712.08.1998): περί συγκροτήσεως, διάρθρωσης 
και λειτουργίας των Εκπαιδευτικών Μονάδων του ΟΑΕΔ σε 
Κέντρα ΕπαγγελματικήςΤεχνικής Εκπαίδευσης- Κατάρτισης 
(ΚΕΤΕΚ). 

7) το άρθρο 8, του ν. 1836, (ΦΕΚ 79/Α714.03.1989) 
Προώθηση της απασχόλησης και της Επαγγελματικής 
Κατάρτισης και άλλες διατάξεις, 

8) το άρθρου 20, ν. 2639, (ΦΕΚ 205/Α702.09.1998): 
ρύθμιση εργασιακών σχέσεων, σύσταση Σώματος Επι¬ 
θεώρησης Εργασίας και άλλες διατάξεις, 

9) το άρθρο 73, ν. 3996, ΦΕΚ 170/Α/05.08.2011 περί 
Αναμόρφωσης του Σώματος Επιθεωρητών Εργασίας, 
ρυθμίσεις θεμάτων Κοινωνικής Ασφάλισης και άλλες 
διατάξεις. 

ΚΕΦΑΛΑΙΟ Α' 

ΔΡΑΣΗ: I 

Δράση επιχορήγησης επιχειρήσεων 

για την πρόσληψη ανέργων 

Άρθρο 3 

Αντικείμενο της Δράσης 

Αντικείμενο της δράσης είναι η δημιουργία έως πε- 
ντακοσίων (500) νέων θέσεων εργασίας, πλήρους απα¬ 
σχόλησης, μέσω της πρόσληψης ανέργων ηλικίας 45 
ετών και άνω, οι οποίοι είναι εγγραμμένοι τουλάχιστον 
6 μήνες στο μητρώο ανέργων του ΚΠΑ2 Ελευσίνας. Οι 
άνεργοι αυτοί θα διαθέτουν συμπληρωμένο Ατομικό 
Σχέδιο Δράσης (ΑΣΔ) και θα έχει γίνει επεξεργασία των 
χαρακτηριστικών τους σύμφωνα με τη νέα μεθοδολο¬ 
γία ρΓοίίΙίης. 

Άρθρο 4 

Χρηματοδότηση - επιλέξιμες περιοχές 

Για την υλοποίηση της δράσης θα προκληθεί δαπάνη 
ύψους 3.500.000 ευρώ, η οποία θα βαρύνει τον προϋπο¬ 
λογισμό του κλάδου ΑΑΕΚ του Ο.Α.Ε.Δ. (ΚΑΕ 2493) και 
κατανέμεται σε ετήσια βάση ως εξής: 

Για το 2018:100.000 ευρώ 

Για το 2019:1.900.000 ευρώ 

Γ ια το 2020:1.500.000 ευρώ 

Άρθρο 5 

Δικαιούχοι της Δράσης 

Η δράση απευθύνεται σε ιδιωτικές επιχειρήσεις, σε Φο¬ 
ρείς Κοινωνικής και Αλληλέγγυας Οικονομίας (Κ.ΑΛ.Ο.) 
και γενικά σε εργοδότες του ιδιωτικού τομέα που ασκούν 

τακτική οικονομική δραστηριότητα στην περιοχή αρμο¬ 
διότητας του ΚΠΑ2 Ελευσίνας. 

Άρθρο 6 

Ωφελούμενοι της Δράσης 

Ωφελούμενοι της δράσης είναι άνεργοι ηλικίας 45 
ετών και άνω, οι οποίοι είναι εγγραμμένοι τουλάχιστον 
6 μήνες στο μητρώο ανέργων του ΚΠΑ2 Ελευσίνας και 
κατά την υπόδειξη τους πρέπει: 

- Να έχουν συμπληρώσει το τυποποιημένο έντυπο εξα- 
τομικευμένης προσέγγισης και να έχουν συμφωνήσει σε 
ατομικό σχέδιο δράσης. 

- Να έχει γίνει επεξεργασία των χαρακτηριστικών τους 
σύμφωνα με τη νέα μεθοδολογία ρωΗΙίης 

- Να είναι Έλληνες πολίτες ή πολίτες άλλου κράτους 
μέλους της ΕΕ ή να είναι ομογενείς που έχουν δικαίωμα 
διαμονής και απασχόλησης στη χώρα μας ή πολίτες τρί¬ 
των χωρών που έχουν άδεια διαμονής για εξαρτημένη 
εργασία, τουλάχιστον για όσο χρονικό διάστημα διαρκεί 
το πρόγραμμα. 

Δράση II 

Δράση προώθησης στην αυταπασχόληση 
μέσω της οικονομικής ενίσχυσης 
επιχειρηματικών πρωτοβουλιών 
εγγεγραμμένων ανέργων του ΚΠΑ2 Ελευσίνας 

Άρθρο 7 

Αντικείμενο της δράσης 

Η δράση αυτή αποσκοπεί στην προώθηση στην αυτα¬ 
πασχόληση έως εξήντα (60) ανέργων μέσω της οικονομι¬ 
κής ενίσχυσης επιχειρηματικών πρωτοβουλιών ανέργων, 
ηλικίας 45 ετών και άνω, οι οποίοι είναι εγγεγραμμένοι 
τουλάχιστον έξι (6) μήνες στο μητρώο ανέργων του ΚΠ Α2 
Ελευσίνας και έχει γίνει επεξεργασία των χαρακτηριστι¬ 
κών τους σύμφωνα με τη νέα μεθοδολογία ρΓοίίΙίης. 

Η ενίσχυση της επιχειρηματικής πρωτοβουλίας παρέ¬ 
χεται ως δυνητική επιλογή για όλους τους ανέργους της 
ομάδας-οτόχου, εφόσον έχουν εκδηλώσει ενδιαφέρον 
ανάπτυξης επιχειρηματικών πρωτοβουλιών στον εργασι¬ 
ακό σύμβουλο του ΚΠΑ2 Ελευσίνας, ο οποίος μέσω εξα- 
τομικευμένης καθοδήγησης και με τη σύμφωνη γνώμη 
τους θα τους παραπέμπει σε πρόγραμμα συμβουλευτι¬ 
κής ανάληψης επιχειρηματικών πρωτοβουλιών (ΣΑΕΠ). 

Άρθρο 8 
Χρηματοδότηση 

Για την υλοποίηση της παρούσας δράσης θα προκλη- 
θεί δαπάνη ύψους 750.000 ευρώ, η οποία θα βαρύνει 
τον προϋπολογισμό του κλάδου ΛΑΕΚτου Ο.Α.Ε.Δ. (ΚΑΕ 
2493) και κατανέμεται σε ετήσια βάση ως εξής: 

Γ ια το 2018: 50.000 ευρώ 

Γ ια το 2019: 500.000 ευρώ 

Γ ια το 2020: 200.000 ευρώ 

Άρθρο 9 

Δικαιούχοι της δράσης 

1. Οι δυνητικά δικαιούχοι θα πρέπει: 

α) να έχουν την ιδιότητα του ανέργου (διαθέτοντας 
δελτίο ανεργίας σε ισχύ μέχρι την ημερομηνία έναρξης 


της δραστηριότητας τους στη ΔΟΥ) και να έχουν ωφελη¬ 
θεί από τη διαδικασία της εξατομικευμένης παρέμβασης, 
β) να διαθέτουν επικαιροποιημένο ατομικό σχέδιο 
δράσης (ΑΣΔ) και να έχει γίνει επεξεργασία των χαρακτη- 
ριστικώντους σύμφωνα με τη νέα μεθοδολογία ρΐΌίίΙίης), 
γ) να έχουν παρακολουθήσει και ολοκληρώσει σεμι¬ 
νάριο συμβουλευτικής ανάληψης επιχειρηματικών πρω¬ 
τοβουλιών (ΣΑΕΠ) σε Κέντρο Προώθησης της Απασχό¬ 
λησης (ΚΠΑ2) του ΟΑΕΔ, μέχρι την ημερομηνία έναρξης 
της δραστηριότητας τους στη ΔΟΥ, 
δ) να έχουν προβεί σε έναρξη δραστηριότητας στη 
ΔΟΥ από την ημερομηνία δημοσίευσης της Δημόσιας 
Πρόσκλησης και μετά, 

ε) να είναι Έλληνες πολίτες ή πολίτες άλλου κράτους 
μέλους της ΕΕ ή ομογενείς που έχουν δικαίωμα διαμονής 
και απασχόλησης στη χώρα μας ή πολίτες τρίτων χωρών 
που έχουν άδεια διαμονής τουλάχιστον για όσο χρονικό 
διάστημα διαρκεί το πρόγραμμα, 
στ) οι άντρες υποψήφιοι να έχουν εκπληρώσει ή νόμι¬ 
μα απαλλαγεί από τις στρατιωτικές τους υποχρεώσεις. 

2. Οι ανωτέρω δικαιούχοι εντάσσονται στο πρόγραμ¬ 
μα, είτε ως ατομικοί επιχειρηματίες/επιτηδευματίες, είτε 
ως μέλη νομικών οντοτήτων. 

Η δραστηριότητα που θα αναπτύξουν οι δυνητικά 
δικαιούχοι πρέπει να είναι οργανωμένη σε αυτοτελή 
επαγγελματικό χώρο. 

Τα ανωτέρω ισχύουν καθ' όλη την διάρκεια του προ¬ 
γράμματος. 

Άρθρο 10 

Κοινές Διατάξεις Δράσεων I και II του Κεφαλαίου Α 
Πλαίσιο Ένταξης 

Οι ενισχύσεις που προβλέπονται στην παρούσα χο¬ 
ρηγούνται βάσει του Κανονισμού (ΕΚ) αριθ. 1407/2013 
της Επιτροπής για τις ενισχύσεις ήσσονος ση μασίας (άθ 
Γηίηίπηί5). Η ενίσχυση που θα λάβει μια επιχείρηση βάσει 
της παρούσας, αθροιζόμενη με οποιαδήποτε άλλη άθ 
ΠΉΐ-ΉΐτιίΒ ενίσχυση έχει λάβει ή θα λάβει η επιχείρηση, 
δεν πρέπει να υπερβαίνει το ποσό των 200.000 ευρώ 
σε οποιαδήποτε περίοδο τριών οικονομικών ετών. Το 
συνολικό ποσό ενισχύσεων ήσσονος σημασίας που χο¬ 
ρηγείται σε μια επιχείρηση που δραστηριοποιείται στον 
τομέα των οδικών μεταφορών δεν πρέπει να υπερβαίνει 
το ποσό των 100.000 ευρώ σε οποιαδήποτε περίοδο τρι¬ 
ών οικονομικών ετών. 

Επισημαίνεται ότι, το προβλεπόμενο στον Κανονισμό 
ανώτατο όριο χορηγούμενης ενίσχυσης αφορά σε «ενι¬ 
αία» επιχείρηση. 

Ως ημερομηνία χορήγησης της συνολικής ενίσχυσης 
νοείται η ημερομηνία της εγκριτικής απόφασης. 

ΚΕΦΑΛΑΙΟ Β' 

ΔΡΑΣΗ: III 

Δράση Επαγγελματικής Κατάρτισης Ανέργων 

Άρθρο 11 

Περιγραφή Δράσης 
11.1 Αντικείμενο της Δράσης 

Αντικείμενο της Δράσης αποτελεί η παροχή υπηρεσι- 

ών συνεχιζόμενης επαγγελματικής κατάρτισης σε έως 
εξακόσιους (600) ανέργους της ομάδας στόχου του Άρ¬ 
θρου 1, του ΚΠΑ2 Ελευσίνας, οι οποίες περιλαμβάνουν, 
ανάλογα με τις ανάγκες των ανέργων, κατάρτιση σε ορι¬ 
ζόντιες ή/και κάθετες δεξιότητες, καθώς και πρακτική 
άσκηση. Θα παρέχεται η δυνατότητα σε επιχειρήσεις να 
προτείνουν κατάρτιση σε ειδικότητες στις οποίες παρα¬ 
τηρούνται ελλείψεις σε εργατικό δυναμικό. 

Ειδικότερα, θα περιλαμβάνει ενέργειες επαγγελματι¬ 
κής κατάρτισης, συνολικής διάρκειας μέχρι 600 ωρών: 

α. σε οριζόντιες δεξιότητες ή/και απόκτηση τεχνικών 
δεξιοτήτων για βελτίωση της απόδοσης ή/και εξειδίκευ- 
ση στο επάγγελμα/ειδικότητα που ασκούν, 

β. σε ολοκληρωμένες τεχνικές δεξιότητες για ειδίκευση 
σε επάγγελμα/ειδικότητα, σε συνδυασμό με Πρακτική 
Άσκηση διάρκειας μέχρι πέντε (5) μηνών. 

11.2 Αντικείμενα Κατάρτισης 

Τα αντικείμενα κατάρτισης στις μεν οριζόντιες δεξι¬ 
ότητες θα αφορούν σε.αναβάθμιση των βασικών δεξι¬ 
οτήτων, γλώσσα, Η/Υ και 5θίΐ 5 Κ 1 ΙΙ 5 (δεξιότητες προσω¬ 
πικότητας). Τα αντικείμενα κατάρτισης για τις κάθετες/ 
τεχνικές δεξιότητες, θα προσδιορισθούν με βάση: 

1) τις επαγγελματικές ειδικότητες της ομάδας στόχου 
και τις ατομικές ανάγκες των ανέργων, 

2) τις ανάγκες και ελλείψεις των επιχειρήσεων σε ερ¬ 
γατικό δυναμικό, σε συγκεκριμένες επαγγελματικές ει¬ 
δικότητες και δεξιότητες. 

Για την ανίχνευση των αναγκών των επιχειρήσεων, 

α) θα αξιοποιηθούν όλες οι διαθέσιμες πηγές στατι¬ 
στικών στοιχείων (ΟΑΕΔ-ΕΙΕΑΔ), β) θα διεξαχθεί πρωτο¬ 
γενής έρευνα σε δείγμα επιχειρήσεων, εγκατεστημένων 
στην περιοχή των τριών Δήμων, γ) θα γίνει διαβούλευση 
με τους επιχειρηματικούς φορείς εκπροσώπησης των 
επιχειρήσεων. 

11.3 Ωφελούμενοι της Δράσης 

Οι ωφελούμενοι της Δράσης είναι άνεργοι, οι οποίοι 
θα επιλεγούν κατόπιν υπόδειξης των εργασιακών συμ¬ 
βούλων και εφόσον: 

- έχουν συμπληρώσει το τυποποιημένο έντυπο εξα- 
τομικευμένης προσέγγισης και έχουν συμφωνήσει σε 
Ατομικό Σχέδιο Δράσης (ΑΣΔ), 

- έχει γίνει επεξεργασία των χαρακτηριστικών τους 
σύμφωνα με τη νέα μεθοδολογία ρΐΌίίΙίης, 

- είναι Έλληνες πολίτες ή πολίτες άλλου κράτους-μέ- 
λους της ΕΕ ή να είναι ομογενείς που έχουν δικαίωμα 
διαμονής και απασχόλησης στη χώρα μας ή πολίτες τρί¬ 
των χωρών που έχουν άδεια διαμονής για εξαρτημένη 
εργασία, τουλάχιστον για όσο χρονικό διάστημα διαρκεί 
το πρόγραμμα. 

11.4 Μητρώο Παροχών Κατάρτισης 

Τα προγράμματα κατάρτισης θα υλοποιηθούν από Πα- 
ρόχους κατάρτισης που θα εκδηλώσουν ενδιαφέρον και 
θα εγγραφούν στο Μητρώο Παροχών. 

Οι πάροχοι που θα εγγραφούν στο Μητρώο Παροχών 
αναλαμβάνουν την υποχρέωση να καταρτίσουν τους 
ανέργους του Μητρώου Ωφελουμένων στα προγράμμα¬ 
τα κατάρτισης για τα οποία θα δηλώσουν διαθεσιμότητα. 

11.5 Μητρώο Επιχειρήσεων Πρακτικής Άσκησης 

Η πρακτική άσκηση των ωφελούμενων σε θέσεις 


συναφείς με το αντικείμενο κατάρτισης θα πραγματο¬ 
ποιηθεί σε ιδιωτικές επιχειρήσεις,Οργανισμούς, νομικά 
πρόσωπα δημοσίου ή ιδιωτικού δικαίου, φορείς Κ.ΑΛ.Ο. 
κ.λπ. Οι επιχειρήσεις ή οι Οργανισμοί θα πρέπει να δρα¬ 
στηριοποιούνται στην περιοχή αρμοδιότητας του ΚΠΑ2 
Ελευσίνας και να επιθυμούν να διαθέσουν θέσεις πρα¬ 
κτικής άσκησης για ανέργους της προαναφερθείσας 
ομάδας στόχου. Οι επιχειρήσεις αυτές προκειμένου να 
εκδηλώσουν το ενδιαφέρον τους θα εγγράφονται σε 
ειδική ηλεκτρονική πλατφόρμα που θα παραμένει διαρ¬ 
κώς ανοικτή στο ροιάθΙ του ΟΑΕΔ. Στην ίδια πλατφόρμα 
θα αναρτώνται οι προσφερόμενες θέσεις πρακτικής 
άσκησης για συγκεκριμένες επαγγελματικές ειδικό¬ 
τητες. Για τη σύζευξη θέσεων πρακτικής άσκησης και 
ανέργων, αρμόδιος θα είναι ο εργασιακός σύμβουλος 
του ΟΑΕΔ, σε συνεργασία με τις επιχειρήσεις και τους 
ωφελούμενους. 

11.6 Σύστημα Επιταγών Κατάρτισης/Εκπαιδευτικό 
Επίδομα 

Κάθε άνεργος που θα εγγράφει στο Μητρώο Ωφελου¬ 
μένων, δικαιούται μια προσωπική επιταγή κατάρτισης, 
με την οποία αποκτά τη δυνατότητα να καταρτιστεί σε 
Πάροχο κατάρτισης της επιλογής του, από αυτούς που 
περιλαμβάνονται στο Μητρώο Παροχών. 

Όταν δεν υπάρχει Πάροχος που να προσφέρει κα¬ 
τάρτιση σε κάποια ειδικότητα / επάγγελμα όπου έχει 
εντοπισθεί ζήτηση εργασίας, η θεωρητική κατάρτιση 
θα παρέχεται από τα ΚΕΚ του ΟΑΕΔ εφόσον μπορούν να 
ανταποκριθούν στην συγκεκριμένη παροχή. 

Μέσω της επιταγής κατάρτισης, ο Πάροχος Κατάρτισης 
θα πληρωθεί για τις υπηρεσίες που θα παράσχει προς 
τον ωφελούμενο άνεργο. 

Ο Ο.Α.Ε.Δ καταβάλλει στους ωφελούμενους που κα¬ 
ταρτίστηκαν εκπαιδευτικό επίδομα. 

11.7 Αναλυτικά προγράμματα - Πιστοποίηση Γνώσεων 
και Δεξιοτήτων 

Τα αναλυτικά προγράμματα κατάρτισης για τις τεχνι¬ 
κές δεξιότητες σε επαγγέλματα, που θα προκόψουν από 
την ανάλυση σε επίπεδο Δήμων της περιοχής του ΚΠΑ2 
Ελευσίνας, θα εκπονηθούν από τον ΟΑΕΔ σε συνεργασία 
με τους αντίστοιχους κλαδικούς και επαγγελματικούς 
φορείς και θα πιστοποιηθούν από τον ΕΟΠΠΕΠ. Πρώτη 
επιλογή είναι η καταγραφή και χρήση έτοιμων πιστοποι¬ 
ημένων ωρολογίων προγραμμάτων . Μετά την επιτυχή 
ολοκλήρωση της κατάρτισης (θεωρίας και πρακτικής 
άσκησης) θα δίνεται η αντίστοιχη Βεβαίωση Παρακο¬ 
λούθησης Πιστοποιημένου Προγράμματος Κατάρτισης. 
Εφόσον δημιουργηθούν αντίστοιχα σχήματα πιστοποί¬ 
ησης, ο ΟΑΕΔ θα χρηματοδοτήσει την διαδικασία συμ¬ 
μετοχής των ωφελούμενων στις αντίστοιχες εξετάσεις 
πιστοποίησης. 

Άρθρο 12 
Προϋπολογισμός 

Για την υλοποίηση της Δράσης θα προκληθεί δαπά¬ 
νη ύψους 6.000.000 ευρώ (συμπεριλαμβανομένων και 
των εκπαιδευτικών επιδομάτων), η οποία θα βαρύνει τον 
προϋπολογισμό του κλάδου ΛΑΕΚ του ΟΑΕΔ (ΚΑΕ 2659) 
και κατανέμεται σε ετήσια βάση ως εξής: 

Για το 2018: 200.000 ευρώ 
Για το 2019: 3.000.000 ευρώ 
Γ ια το 2020: 2.800.000 ευρώ 

ΚΕΦΑΛΑΙΟ Γ' 

Άρθρο 13 

Τελικές διατάξεις 

Με όμοια απόφαση του Δ.Σ. του ΟΑΕΔ και στις σχετι¬ 
κές Δημόσιες Προσκλήσεις που θα εκδοθούν από την 
Διοικήτρια του Οργανισμού, θα οριστούν οι όροι και οι 
υποχρεώσεις των δικαιούχων, των ωφελουμένων και των 
παροχών κατάρτισης των ανωτέρω δράσεων των Κεφα¬ 
λαίων Α και Β της παρούσας, η διάρκεια και το ύψος της 
ενίσχυσης, η διαδικασία ένταξης των δικαιούχων και των 
ωφελουμένων, η διαδικασία καταβολής της ενίσχυσης, οι 


αμοιβές των παροχών κατάρτισης και του εκπαιδευτικού 
επιδόματος των καταρτιζομένων, οι δαπάνες για μελέτες- 
έρευνες και τεχνική-μηχανογραφική βοήθεια, η διαδι¬ 
κασία παρακολούθησης, ελέγχου και πιστοποίησης του 
φυσικού και οικονομικού αντικειμένου, η αξιολόγηση 
του προγράμματος, καθώς και κάθε άλλο θέμα σχετικά 
με την υλοποίηση των ανωτέρω. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μάίου2018 
Η Διοικήτρια 
Μ. ΚΑΡΑΜΕΣΙΝΗ 

